# The Exorcist (film)

| The Exorcist |
| --- |
|  |
| Režija | William Friedkin |
| Producent | William Peter Blatty Noel Marshall |
| Scenario | William Peter Blatty |
| Uloge | Jason Miller Ellen Burstyn Max von Sydow Lee J. Cob Linda Blair |
| Muzika | Steve Boeddeker |
| Fotografija | Owen Roizman |
| Montaža | Norman Gay |
| Distribucija | Warner Bros. |
| Premijera | 1973. |
| Trajanje | **Kino verzija** 122 min. **Redateljeva verzija** 132 min. |
| Zemlja |  Sjedinjene Američke Države |
| Jezik | engleski aramejski latinski grčki francuski njemački arapski |
| Budžet | $12,000,000 |
| Kronologija |
|

|  |  |
| --- | --- |
| Prethodi:
 | Sl(ij)edi:
 |

 |
|

|  |  |
| --- | --- |
|  | *Egzorcist 2: Heretik* |

 |
| *The Exorcist* na Internet Movie Database |

**Egzorcist** (The Exorcist) je američki horor film iz 1973. godine kojeg je režirao William Friedkin prema istoimenoj noveli iz 1971.g. koju je napisao William Peter Blatty. Radi se o demonskoj opsjednutosti mlade djevojke i očajničkim pokušajima njene majke da ju vrati u normalno stanje kroz egzorcizam kojeg, žrtvujući vlastite živote, provedu dvojica katoličkih svećenika.

Nakon uspjeha *Egzorcista* uslijedili su nastavci: *Egzorcist 2: Heretik* iz 1977., *Egzorcist 3* iz 1990., *Egzorcist: Početak* iz 2004. i *Dominion: Prethodnik Egzorciste* iz 2005., no niti jedan od njih nije došao blizu uspjeha koji je imao originalni *Egzorcist*.

## Radnja

Film počinje na arheološkom nalazištu u okolici Ninive u Iraku, gdje se arheolog i svećenik Lankester Merrin susreće sa statuom fiktivnog demonskog stvorenja po imenu *Pazuzu*. Prema asirskoj mitologiji smatran je "kraljem demona vjetra", a prikazan je kao čovjekoliko biće sa iskeženom psećom glavom, orlovskim kandžama umjesto stopala, parom krila na leđima, repom škorpiona i zmijolikim penisom u erekciji.

U međuvremenu, mladi američki svećenik grčkog porijekla Damien Karras počinje sumnjati u svoju vjeru suočen sa neizlječivom bolesti svoje majke.

Kada glumica Chris MacNeil počne primjećivati kako se nešto čudno događa s njenom 12-godišnjom kćerkom Regan, i njene dramatične promjene u ponašanju, ona ju odvodi u bolnicu na detaljan pregled. Iako je isprva uvjerena da je sve to povezano s kćerinim pubertetom, Regan ima napadaje slične epileptičnima, a u komunikaciji s okolinom počinje psovanje i bogohuljenje neprirodno izmijenjenim muškim glasom. No, liječnici sumnjaju na oštećenje mozga i podvrgavaju je seriji neugodnih medicinskih pretraga i ispitivanja od kojih nijedno ne pronalazi ništa neobično kod Regan. Upućena je kod psihijatra kojeg tokom razgovora izvrijeđa i napadne. Po povratku iz bolnice paranormalne aktivnosti u njihovoj kući se nastavljaju uključujući neobične zvukove, neobjašnjivu hladnoću njene sobe, kretanje predmeta i silovito podrhtavanje njenog kreveta.

Uza sve to, Burke Dennings, redatelj filma u kojem glumi Chris, je pronađen brutalno ubijen (paganskom egzekucijom zakretanjem glave za 180 stupnjeva) u dnu stepenica koje prolaze uz rezidenciju MacNeilovih.

Konačno, kad su iscrpljena sva do tada poznata medicinska objašnjenja tog slučaja, liječnici sugeriraju da *ako* su njeni simptomi psihosomatski rezultat vjerovanja u demonsku opsjednutost, *možda* bi egzorcizam imao reverzibilni psihosomatski efekt koji bi je toga oslobodio. Uvjerena u to kako je Regan opsjednuta demonom, gđa MacNeil u očaju moli svećenika Damiena Karrasa, koji je ujedno i psihijatar, da pokuša istjerati demona iz njezine kćerke. Uprkos svojim vlastitim sumnjama i dvojbama, nakon što se suočio s neprepoznatljivom Regan, vezanom za krevet, Karras odlučuje zatražiti službeno odobrenje Crkve za istjerivanje đavola, i dobiva ga, uz uvjet da mu pomogne iskusni egzorcist Merrin.

Tokom samog procesa demon iskazuje svoju snagu maltretirajući Reganino tijelo do krajnjih granica, od levitacije do odvratnih bljuvotina po svećenicima. Naizmjence im prijeti i ulaguje se, te ih iscrpljuje mentalno, fizički i verbalno, neprestano tražeći slabu točku njihove psihe, koristeći čak i glas pokojne Karrasove majke.

Merrinovo otprije slabo srce na kraju otkazuje, i dok ga Karras pokušava oživjeti, Regan se zlobno hihoće. U nemoći i bijesu Karras napada Regan i počinje ju daviti istodobno izazivajući demona da ju napusti i uđe u njega. Demon pristane na izazov, a svećenik se tada baca kroz prozor i umire padajući niz stepenice uz kuću.

Regan se oporavlja i vraća u svakodnevni život, bez ikakvog sjećanja na sve ono što je prošla, te seli sa majkom u drugi grad.

## Uloge

* **Ellen Burstyn** kao Chris MacNeil
* **Linda Blair** kao Regan MacNeil
* **Max von Sydow** kao Otac Lankester Merrin
* **Jason Miller** kao Otac Damien Karras
* **Lee J. Cobb** kao detektiv poručnik William F. Kinderman
* **Mercedes McCambridge** kao glas opsjednute Regan demonom *Pazuzu*
* **Kitty Winn** kao Sharon Spencer
* **Jack MacGowran** kao Burke Dennings
* **velečasni William O'Malley** kao otac Dyer
* **Arthur Storch** kao psihijatar

## Propusti u filmu

* Cigareta koju Chris zgazi u parku se nakon nekoliko trenutaka opet nađe u njenoj ruci.
* Nakon početne seanse egzorcizma, otac Damien Karras odvezuje Reganine ruke od kreveta i veže ih zajedno. No, kada se otac Merrin vrati kako bi nastavio seansu Reganine ruke su ponovo vezane za krevet.
* Kada Chris ode na tavan kako bi istražila buku koja od tamo dopire, ona sa sobom nosi dugu svijeću, no u trenutku kada zapravo uđe na tavan, ona je nekoliko centimetara niža.

## Nagrade i drugi uspjesi

| Nagrada
 | Kategorija
 | Dobitnik/Nominirani
 | Godina
 | Pobjeda
 |
| --- | --- | --- | --- | --- |
| **Oscar** | 1974
 | Najbolji zvuk
 | Robert Knudson, Christopher Newman
 | Da
 |
| Najbolji scenarij temeljen na materijalu s drugog medija
 | William Peter Blatty
 | Da
 |
| Najbolji sporedni glumac
 | Jason Miller
 | Ne
 |
| Najbolji glavna glumica
 | Ellen Burstyn
 | Ne
 |
| Najbolja sporedna glumica
 | Linda Blair
 | Ne
 |
| Najbolji scenografija
 | Bill Malley, Jerry Wunderlich
 | Ne
 |
| Najbolja fotografija
 | Owen Roizman
 | Ne
 |
| Najbolji redatelj
 | William Friedkin
 | Ne
 |
| Najbolja filmska montaža
 | John C. Broderick, Bud S. Smith, Evan A. Lottman, Norman Gay
 | Ne
 |
| Najbolji film
 | William Peter Blatty
 | Ne
 |
| **Nagrada Saturn** | 1975
 | Najbolji horor
 | Da
 |
| Najbolja šminka
 | Dick Smith
 | Da
 |
| Najbolji scenarij
 | William Peter Blatty
 | Da
 |
| Najbolji specijalni efekti
 | Marcel Vercoutere
 | Da
 |
| **Zlatni Globus** | 1974
 | Najbolji igrani film - drama
 | Da
 |
| Najbolji redatelj
 | William Friedkin
 | Da
 |
| Najbolji scenarij
 | William Peter Blatty
 | Da
 |
| Najbolji sporedna glumica
 | Linda Blair
 | Da
 |
| Najbolji glumica u igranom filmu - drama
 | Ellen Burstyn
 | Ne
 |
| Najbolji sporedni glumac
 | Max von Sydow
 | Ne
 |
| Najveća nova ženska nada
 | Linda Blair
 | Ne
 |
| **BAFTA** | 1975
 | Najbolji glazba
 | Christopher Newman ,Jean-Louis Ducarme, Robert Knudson, Fred J. Brown, Bob Fine, Ross Taylor, Ron Nagel, Doc Siegel, Gonzalo Gavira, Hal Landaker
 | Ne
 |
| **Golden Screen** | 1978
 |  |  | Ne
 |
| **DGA Nagrada** | 1974
 | Izvanredno redateljsko postignuće u igranom filmu
 | William Friedkin
 | Ne
 |
| **Movie Masterpiece Nagrada** | 1999
 |  | William Friedkin
 | Da
 |
| **Golden Reel Nagrada** | 1974
 | Najbolji zvuk - dijalog
 | Da
 |
| Najbolji zvuk - specijalni efekti
 | Da
 |
| **WGA Nagrada (Screen)** | 1974
 | Najbolja drama adaptirana s drugog medija
 | William Peter Blatty
 | Ne
 |

## Vanjske veze

* *The Exorcist* na sajtu IMDb
* Recenzije na Rotten Tomatoes
* Opsjednuti dječak grada Cottage: Čvrste hladne činjenice koje stoje iza priče koja je bila nadahnuće za Egzorcista
* Slučaj egzorcizma u St.Louisu Arhivirano 2007-01-03 na Wayback Machine-u
* Stranica obožavatelja filma
* Članak Washington Posta i intervju s Blattyjem